Informatīvais ziņojums
par 2020. gada valsts pamatbudžeta ieņēmumiem un valsts pamatbudžeta izpildi, ilgtermiņa stabilizācijas rezerves ienākumiem, finanšu darījumiem un ar tiem saistītajiem maksājumiem un no ilgtermiņa stabilizācijas rezerves finansētajiem pasākumiem

Informatīvais ziņojums par 2020.gada valsts pamatbudžeta ieņēmumiem un valsts pamatbudžeta izpildi, ilgtermiņa stabilizācijas rezerves ienākumiem, finanšu darījumiem un ar tiem saistītajiem maksājumiem un no ilgtermiņa stabilizācijas rezerves finansētajiem pasākumiem ir sagatavots saskaņā ar Fiskālās disciplīnas likuma 19. panta trešo daļu, Ilgtermiņa stabilizācijas rezerves likuma 3. un 17. pantu un Likuma par budžetu un finanšu vadību 8.1 pantu, kas paredz ilgtermiņa stabilizācijas rezerves mērķi.

Ilgtermiņa stabilizācijas rezerves likums paredz katru gadu izstrādāt ziņojumu par:

1. valsts pamatbudžeta ieņēmumiem un valsts pamatbudžeta izpildes rezultātu pārskata gadā;
2. ilgtermiņa stabilizācijas rezerves ienākumiem, finanšu darījumiem un ar tiem saistītajiem maksājumiem un no ilgtermiņa stabilizācijas rezerves finansētajiem pasākumiem pārskata gadā.

Savukārt Fiskālās disciplīnas likums paredz, ka Ministru kabinets katru gadu lemj par valsts pamatbudžeta faktisko ieņēmumu pārsnieguma pār faktiskajiem izdevumiem — ja tāds ir — novirzīšanu valdības parāda dzēšanai vai ieskaitīšanai ilgtermiņa stabilizācijas rezervē.

**1. Valsts pamatbudžeta izpilde**

 Valsts pamatbudžeta ieņēmumi 2020.gadā bija 6 425,1 milj. *euro* (tabula Nr. 1), kas veido 93,2% no likumā “Par valsts budžetu 2020.gadam”[[1]](#footnote-1) plānotās gada ieņēmumu kopsummas. Faktiskie nodokļu ieņēmumi 2020.gadā bija 4 502,3 milj. *euro*, savukārt likumā ieplānotais iekasējamo nodokļu apjoms bija 5 072,8 milj. *euro*. Tādējādi 2020.gadā nodokļu ieņēmumu izpilde pret plānoto veidoja vien 88,8%. Šādu lejupvērstu valsts pamatbudžeta nodokļu izpildi 2020.gadā pamatā noteica ekonomiskās aktivitātes ierobežošanas pasākumi COVID-19 pandēmijas izplatības mazināšanai un secīgi būtiskais ekonomikas pieauguma tempu kritums, kā arī Ministru kabineta apstiprinātie atbalsta pasākumi nodokļu jomā, lai mazinātu pandēmijas negatīvās sekas uz ekonomiku. Nenodokļu ieņēmumi 2020.gadā. gadā bija 554,7 milj. *euro*, kas attiecīgi bija 106,1% no likumā “Par valsts budžetu 2020.gadam” plānotā valsts pamatbudžeta nenodokļu ieņēmumu apjoma.

 Ieņēmumi no maksas pakalpojumiem un citiem pašu ieņēmumiem bija 107,9 milj. *euro*, kas veido 112,3% no likumā ieplānotajiem ieņēmumiem. Ārvalstu finanšu palīdzība 2020.gadā bija 1 254,1 milj. *euro* un veido 104,5% no likumā ieplānotajiem ieņēmumiem. Visbeidzot transferti 2020.gadā bija 6 milj. *euro*, kas veidoja 143,4% no likumā ieplānotajiem ieņēmumiem.

*Tabula Nr. 1*

**Valsts pamatbudžeta ieņēmumi 2020.gadā sadalījumā pa galvenajām kategorijām, *euro***

|  |  |  |  |  |
| --- | --- | --- | --- | --- |
| Klasifikācijas grupa, kods | Rādītāji  | Likumā apstiprinātais gada plāns[[2]](#footnote-2) | Izpilde no gada sākuma[[3]](#footnote-3) | Izpilde % pret gada plānu  |
|  | **1.Ieņēmumi - kopā (1.1.+1.3.+1.4.+1.5.+1.6.)** | **6 896 124 760** | **6 425 082 501** | **93,2** |
| **1. 0. grupa** | **1.1. Nodokļu ieņēmumi(1.1.1.+1.1.2.+1.1.3.+1.1.4.+1.2.)** | **5 072 817 523** | **4 502 263 045** | **88,8** |
| **1.0.0.0.** | **1.1.1.Ienākuma nodokļi** | **612 695 600** | **570 742 731** | **93,2** |
| **2.0.0.0.** | **1.1.2.Sociālās apdrošināšanas iemaksas - kopā** | **101 650 000** | **97 333 907** | **95,8** |
| **5.0.0.0.** | **1.1.3.Nodokļi par pakalpojumiem un precēm** | **4 301 271 923** | **3 786 467 413** | **88,0** |
| 5.1.0.0. |  Pievienotās vērtības nodoklis | 2 884 931 000 | 2 544 658 859 | **88,2** |
| 5.2.0.0.,5.3.0.0. |  Akcīzes nodoklis | 1 203 400 000 | 1 059 684 008 | **88,1** |
| 5.4.0.0. |  Nodokļi atsevišķām precēm un pakalpojumu veidiem | 182 088 900 | 155 651 822 | **85,5** |
| 5.4.1.0. |  Azartspēļu nodoklis | 50 986 000 | 28 074 674 | **55,1** |
| 5.4.2.0. |  Izložu nodoklis | 3 100 000 | 3 561 853 | **114,9** |
| 5.4.4.0. |  Elektroenerģijas nodoklis | 5 443 900 | 4 799 133 | **88,2** |
| 5.4.5.0. |  Transportlīdzekļa ekspluatācijas nodoklis | 101 059 000 | 97 446 407 | **96,4** |
| 5.4.6.0. |  Uzņēmumu vieglo transportlīdzekļu nodoklis | 21 500 000 | 21 769 755 | **101,3** |
| 5.5.0.0. |  Nodokļi un maksājumi par tiesībām lietot atsevišķas preces | 30 852 023 | 26 472 724 | **85,8** |
|  5.5.3.0. |  Dabas resursu nodoklis | 30 852 023 | 26 472 724 | **85,8** |
| **6.0.0.0.** | **1.1.4. Muitas nodoklis** | **57 200 000** | **47 719 521** | **83,4** |
|  | **1.2. Sadalāmie nodokļi\*** | **0** | **-527** | **0,0** |
| **2.0.grupa** | **1.3.Nenodokļu ieņēmumi (1.3.1.+1.3.2.+1.3.3.+1.3.4.)** | **522 963 928** | **554 732 538** | **106,1** |
| **8.0.0.0.** | **1.3.1.Ieņēmumi no uzņēmējdarbības un īpašuma** | **253 398 262** | **299 196 636** | **118,1** |
| **9.0.0.0.** | **1.3.2.Valsts (pašvaldību) nodevas un kancelejas nodevas** | **164 229 551** | **140 205 331** | **85,4** |
| **10.0.0.0.** | **1.3.3. Naudas sodi un sankcijas** | **31 960 712** | **37 771 199** | **118,2** |
| **12/22.\*.0.0** | **1.3.4. Pārējie nenodokļu ieņēmumi - kopā** | **73 375 403** | **77 559 372** | **105,7** |
| **3. 0. grupa** | **1.4. Ieņēmumi no maksas pakalpojumiem un citi pašu ieņēmumi - kopā**  | **96 116 486** | **107 934 099** | **112,3** |
| **4. 0. grupa** | **1.5. Ārvalstu finanšu palīdzība** | **1 200 010 261** | **1 254 108 094** | **104,5** |
| **5.0.grupa** | **1.6.Transferti** | **4 216 562** | **6 044 725** | **143,4** |
| *\* pārskata periodā veikta kļūdaini iemaksāto un pārmaksāto ieņēmumu pārgrāmatošana* |  |  |
| \*\* *t.sk. papildemisijas prēmija 4 090 653 EUR (EKK 8.9.9.0. Pārējie iepriekš neklasificētie finanšu ieņēmumi)* |

Valsts pamatbudžeta izdevumi (tabula Nr. 2) 2020.gadā tika izlietoti 7 667milj. *euro* apmērā, kas veidoja 105,9% no gada plāna. Arī iepriekšējiem gadiem neraksturīgo valsts pamatbudžeta izdevumu pārsniegumu pret plānoto apmēru noteica Ministru kabineta pieņemtie lēmumi COVID-19 krīzes pārvarēšanai - gan iedzīvotāju un uzņēmēju atbalstam, gan tautsaimniecības nozaru atbalstam finansiālo grūtību pārvarēšanai. Valsts pamatbudžeta deficīts 2020.gadā bija 1 242,0 milj. *euro*, kas vairāk nekā 3,5 reizes pārsniedzalikumā “Par valsts budžetu 2020.gadam” plānoto deficīta apmēru, ko noteica iepriekš minētās izmaiņas budžeta ieņēmumu un izdevumu pusē dēļ COVID-19 pandēmijas.

*Tabula Nr. 2*

**Valsts pamatbudžeta izdevumi un bilance 2020. gadā sadalījumā pa galvenajām kategorijām, *euro***

|  |  |  |  |  |
| --- | --- | --- | --- | --- |
| Klasifikācijas grupa, kods | Rādītāji  | Likumā apstiprinātais gada plāns | Izpilde no gada sākuma | Izpilde % pret gada plānu |
|  | **II Izdevumi - kopā** | **7 238 116 539** | **7 667 044 526** | **105,9** |
| 1.0.grupa | Uzturēšanas izdevumi | 6 560 109 202 | 6 877 111 540 | **104,8** |
| 1.1.apakšgrupa | Kārtējie izdevumi | 2 002 033 500 | 1 997 446 137 | **99,8** |
| 1.2.apakšgrupa | Procentu izdevumi | 225 399 166 | 225 274 406 | **99,9** |
| 1.3.apakšgrupa | Subsīdijas, dotācijas, sociālie maksājumi un kompensācijas | 2 791 153 250 | 3 068 527 139 | **109,9** |
| 1.4.apakšgrupa | Kārtējie maksājumi Eiropas Savienības budžetā un starptautiskā sadarbība | 358 568 695 | 360 499 962 | **100,5** |
| 1.5.apakšgrupa | Transferti viena budžeta veida ietvaros un uzturēšanas izdevumu transferti starp budžeta veidiem | 1 182 954 591 | 1 225 363 896 | **103,6** |
| 2.0.grupa | Kapitālie izdevumi | 678 007 337 | 789 932 986 | **116,5** |
| 2.1.apakšgrupa | Pamatkapitāla veidošana | 521 964 337 | 564 180 751 | **108,1** |
| 2.2.apakšgrupa | Kapitālo izdevumu transferti | 156 043 000 | 225 752 235 | **144,7** |
|  | **Finansiālā bilance** | **-341 991 779** | **-1 241 962 025** | **363,2** |
| F21010000 | Naudas līdzekļi | 347 214 174 | 127 934 926 | **36,8** |
| F210100001 | Maksas pakalpojumu un citu pašu ieņēmumu naudas līdzekļu atlikumu izmaiņas palielinājums (-) vai samazinājums (+) | 6 547 466 | -11 234 731 | **-171,6** |
| F210100002 | Ārvalstu finanšu palīdzības naudas līdzekļu atlikumu izmaiņas palielinājums (-) vai samazinājums (+) | 6 209 371 | -33 578 141 | **-540,8** |
| F210100005 | Naudas līdzekļu aizdevumiem atlikumu izmaiņas palielinājums (-) vai samazinājums (+) | 334 457 337 | 172 747 798 | **51,7** |
| F40010000 | Aizdevumi | 347 214 174 | -172 747 514 | **-49,8** |
| F40020000 | Aizņēmumi | 349 268 339 | 1 688 997 449 | **483,6** |
| F50010000 | Akcijas un cita līdzdalība pašu kapitālā | -20 033 397 | -402 222 836 | **2 007,8** |

2. Ilgtermiņa stabilizācijas rezerves ienākumi, finanšu darījumi un ar tiem saistītie maksājumi un no ilgtermiņa stabilizācijas rezerves finansētie pasākumi

Kopš Ilgtermiņa stabilizācijas rezerves likuma apstiprināšanas Saeimā 2014.gada 24. aprīlī ilgtermiņa stabilizācijas rezerve nav tikusi izveidota un attiecīgi netika veikti finanšu darījumi. Ministru kabinets 2014.gadā lēma novirzīt 2013.gada valsts pamatbudžeta pārpalikuma summu 15 613 296,17 *euro* apmērā valsts parāda atmaksai saskaņā ar Fiskālās disciplīnas likuma 19.panta trešo daļu. Savukārt pārējos gados Ministru kabinets nelēma par valsts pamatbudžeta pārpalikuma novirzīšanu valdības parāda dzēšanai vai ieskaitīšanu ilgtermiņa stabilizācijas rezervē, jo finansējums ilgtermiņa stabilizācijas rezerves izveidei nebija pieejams, veicot aprēķinus saskaņā ar Fiskālās disciplīnas likuma 19.panta pirmo un otro daļu.

**3. Ilgtermiņa stabilizācijas rezerves izveidei pieejamais finansējuma apjoms**

Ilgtermiņa stabilizācijas rezervē ieskaitāmais pieejamais finansējuma apjoms tiek noteikts saskaņā ar Fiskālās disciplīnas likuma 19. panta pirmo un otro daļu. Regulējums paredz, ka ilgtermiņa stabilizācijas rezervē tiek ieskaitīts valsts pamatbudžeta faktisko ieņēmumu pārsniegums pār faktiskajiem izdevumiem, to koriģējot par tādu valsts pamatbudžeta faktisko ieņēmumu pārsniegumu pār faktiskajiem izdevumiem, kas izmantojams turpmākajos gados saskaņā ar citiem likumiem.

Specifiski noteikumi līdzekļu izlietošanai turpmākajos gados, ja valsts pamatbudžetā veidojas līdzekļu pārpalikums, ir paredzēti Likumā par budžetu un finanšu vadību. Likuma par budžetu un finanšu vadību 9.panta 13.1 un 14.daļa paredz apropriācijas palielināšanu valsts budžeta iestāžu ieņēmumu par sniegtajiem maksas pakalpojumiem un citu pašu ieņēmumu atlikumu un ārvalstu finanšu palīdzības līdzekļu atlikumu saimnieciskā gada sākumā izmantošanai.

Kā jau tika minēts iepriekš 2020.gadā valsts pamatbudžeta finansiālais deficīts bija 1 242,0 milj. *euro*. Tādējādi sākotnēji var secināt, ka saskaņā ar Fiskālās disciplīnas likuma 19. panta trešo daļu Ministru kabinetam šogad nav nepieciešams pieņemt lēmumu par ilgtermiņa stabilizācijas rezerves izveidi. Tomēr tā kā 2020.gadā gan maksas pakalpojumu un citu pašu ieņēmumu, gan ārvalstu finanšu palīdzības naudas līdzekļu kontos ir notikušas naudas līdzekļu atlikumu izmaiņas, valsts pamatbudžeta finansiālo bilanci ir nepieciešams koriģēt par:

* maksas pakalpojumu un citu pašu ieņēmumu naudas līdzekļu atlikumu izmaiņām, kas 2020.gadā ir 11,2 milj. *euro* palielinājuma virzienā;
* ārvalstu finanšu palīdzības naudas līdzekļu atlikumu izmaiņām, kas 2020. gadā ir 33,6 milj. *euro* palielinājuma virzienā.

*Tabula Nr. 3*

**Ilgtermiņa stabilizācijas rezerves izveidei pieejamā finansējuma apjoma noteikšana 2020.gadā**

|  |  |  |  |
| --- | --- | --- | --- |
| Klasifikācijas grupa, kods | Rādītāji  | Likumā apstiprinātais gada plāns | Izpilde no gada sākuma |
|  | **Finansiālā bilance** | **-1 179 048 914** | **-1 241 962 025** |
| F210100001 | Maksas pakalpojumu un citu pašu ieņēmumu naudas līdzekļu atlikumu izmaiņas palielinājums (-) vai samazinājums (+) | 13 679 862 | -11 234 731 |
| F210100002 | Ārvalstu finanšu palīdzības naudas līdzekļu atlikumu izmaiņas palielinājums (-) vai samazinājums (+) | 33 746 776 | -33 578 141 |
| Ilgtermiņa stabilizācijas rezervei pieejamais finansējums | **-1 286 774 897** |

**Finansējums** **ilgtermiņa stabilizācijas rezerves izveidei 2020.gadā nav pieejams** (koriģētā valsts pamatbudžeta bilance ir – 1286,8 milj. *euro*), tādējādi **Ministru kabinets šogad nelemj** par valsts pamatbudžeta pārpalikuma novirzīšanu valdības parāda dzēšanai vai ieskaitīšanu ilgtermiņa stabilizācijas rezervē.

Finanšu ministra p.i.,

Ministru prezidenta biedrs, aizsardzības ministrs A.Pabriks

Bāliņa, 6708910

Inga.Balina@fm.gov.lv

1. https://likumi.lv/ta/id/310965-par-valsts-budzetu-2020-gadam [↑](#footnote-ref-1)
2. Likumā apstiprinātais plāns ir pieejams šeit: <https://likumi.lv/ta/id/310965-par-valsts-budzetu-2020-gadam> [↑](#footnote-ref-2)
3. Valsts pamatbudžeta izpildes pārskati pieejami: <https://www.kase.gov.lv/parskati/kopbudzeta-izpildes-parskati/menesa-parskati> [↑](#footnote-ref-3)